North West Counties Football League

North West Counties Football League (NWCFL) er en fodboldliga i det nordvestlige England. Pr. 2011 dækker ligaen Cheshire, Greater Manchester, Lancashire, Merseyside, det sydlige Cumbria, det nordlige Staffordshire, High Peak-delen af Derbyshire og det allervestligste af West Yorkshire. Tidligere har ligaen også haft deltagelse af hold fra det nordlige Wales. Ligaen har to divisioner: Premier Division på niveau 9 i det engelske ligasystem og First Division på niveau 10. Ligaen er medlem af Joint Liaison Council, som administrerer den nordlige del af National League System i England.

NWCFL har to pokalturneringer – League Challenge Cup, som er åben for alle ligaens klubber, og First Division Trophy for klubberne i First Division. Ligaen arrangerer også en reserveholdsdivision med 16 hold, som også har sin egen ligapokalturnering. Fra 1990–91 til 1999–2000 arrangerede ligaen tillige en Floodlit Trophy-turnering.

Nr. 1 eller 2 i ligaens bedste række, Premier Division, kan rykke op i Northern Premier League (NPL), hvis klubbens hjemmebane opfylder NPL's krav. Oprykning til NWCFL sker fra seks forskellige lavere rangerende ligaer: Cheshire Association Football League, Liverpool County Premier League, West Cheshire Association Football League, Staffordshire County Senior League, West Lancashire Football League og Manchester Football League. Disse ligaers mestre kan rykke op i North West Counties Football League, hvis de opfylder NWCFL's stadionkrav.

Historie 
North West Counties Football League blev dannet i 1982 ved en fusion af Cheshire County League og Lancashire Combination. Den bestod oprindeligt af tre divisioner, men den blev reduceret til to i 1987, delvist på grund af oprettelse af en ekstra division i Northern Premier League (NPL). På samme tid blev op- og nedrykning mellem de to ligaer indført, således at nr. 1 eller 2 i North West Counties Football League (NWCFL) kunne rykke op i Northern Premier League, hvis klubbens hjemmebane opfyldte NPL's krav.

I sæsonen 2008-09 blev ligaens divisioner omdøbt: Division One blev til Premier Division, mens Division Two skiftede navn til First Division.

Den eneste klub, der har spillet i North West Counties Football Leagues højeste division hver eneste sæson siden ligaens oprettelse, er St Helens Town AFC. Tre klubber har vundet en liga- og cup-double, Ashton United FC i 1991–92, Kidsgrove Athletic FC i 1997–98 og FC United of Manchester i 2006–07, mens Atherton Laburnum Rovers FC er den eneste klub, der har vundet ligaen to sæsoner i træk, i 1992–93 og 1993–94. I 1980'erne vandt Clitheroe FC hver af de tre divisioner tre sæsoner i træk. I 1983–84 vandt klubben Division Three-mesterskabet, den følgende sæson blev den nr. 1 i Division Two og i 1985–86 blev den kåret som vinder af Division One.

Vindere

Liga 

Ligaen havde oprindeligt tre divisioner. I 1987 blev den reduceret til to divisioner, som blev omdøbt i 2008.

League Challenge Cup 
NWCFL League Challenge Cup er for alle klubberne i ligaen.

 1982–83 – Darwen
 1983–84 – Ellesmere Port & Neston
 1984–85 – Leek Town
 1985–86 – Warrington Town
 1986–87 – Colne Dynamoes
 1987–88 – Warrington Town
 1988–89 – Colwyn Bay
 1989–90 – Knowsley United
 1990–91 – Vauxhall GM
 1991–92 – Ashton United
 1992–93 – Burscough
 1993–94 – Rossendale United
 1994–95 – Nantwich Town
 1995–96 – Burscough
 1996–97 – Newcastle Town

 1997–98 – Kidsgrove Athletic
 1998–99 – Vauxhall GM
 1999–2000 – Skelmersdale United
 2000–01 – Formby
 2001–02 – Prescot Cables
 2002–03 – Mossley
 2003–04 – Bacup Borough
 2004–05 – Cammell Laird
 2005–06 – Salford City
 2006–07 – F.C. United of Manchester
 2007–08 – Maine Road
 2008–09 – New Mills
 2009–10 – Abbey Hey
 2010–11 – Winsford United
 2011–12 – Bacup Borough

First Division Trophy 
First Division Trophy er for klubberne i First Division. Fra 1989 til 2008 hed turneringen Second Division Trophy.

 1989–90 – Great Harwood Town
 1990–91 – Glossop
 1991–92 – Newcastle Town
 1992–93 – Stantondale
 1993–94 – North Trafford
 1994–95 – Formby
 1995–96 – Ramsbottom United
 1996–97 – Nelson
 1997–98 – Tetley Walker
 1998–99 – Fleetwood Freeport
 1999–2000 – Warrington Town
 2000–01 – Squires Gate

 2001–02 – Ikke spillet
 2002–03 – Stone Dominoes
 2003–04 – Colne
 2004–05 – Cammell Laird
 2005–06 – Flixton
 2006–07 – New Mills
 2007–08 – Kirkham & Wesham
 2008–09 – AFC Liverpool
 2009–10 – AFC Liverpool
 2010–11 – Atherton Collieries
 2011–12 – Norton United

Floodlit Trophy 
NWCFL Floodlit Trophy var for alle ligaens klubber.

 1990–91 – Colwyn Bay
 1991–92 – Great Harwood Town
 1992–93 – Newcastle Town
 1993–94 – Bootle
 1994–95 – Penrith

 1995–96 – Newcastle Town
 1996–97 – Colwyn Bay
 1997–98 – Burscough
 1998–99 – Clitheroe
 1999–2000 – Vauxhall Motors

Eksterne henvisninger 
North West Counties Football League

Noter 

Fodboldligaer
Etableret i 1982
Fodbold i England